Ida-Virumaal algavad esmaspäeval 17. augustini kestvad riigiametnike välitööd, mille põhieesmärk on arengustrateegiate jaoks sisuliste ideede kogumine koostöös erinevate ametkondade ning kohalike partnerorganisatsioonidega.
#000004
Kahenädalase programmi käivitab avakonverents Kohtla-Järve kultuurikeskuses, teatas kultuuriministeeriumi pressiesindaja BNS-ile.
#000005
Välitöödele on kaasatud enam kui 160 osalejat 16 asutusest. Lisaks kesksele kavale korraldavad asutused ning kohale tulnud ametnikud ka oma valdkondlikke kohtumisi ja seminare. Välitööde perioodil on võimalik töötada ühises pop-up kontoris, mis asub Tartu Ülikooli Narva Kolledžis. 16. augustil toimub Narvas ka lõpukonverents, kus esitletakse ja hinnatakse välitöödel kogutud ideid.
#000006
Kultuuriminister Indrek Saare sõnul on tööde eesmärk aidata kaasa sellele, et elanike elujärg paraneks igas Eesti piirkonnas ning kõigil oleks võimalik elada huvitavat ja kultuurset elu. „Möödunud aastal kaardistati Ida-Virumaa piirkonna võimalused ja vajakajäämised ning saadi hulganisti kontakte, kellega on side säilinud. Loodan, et ka selle aasta välitööde käigus leitakse koostöös partneritega head ja uudsed ideed, mis aitaksid kohalikku elu edendada,“ lisas minister.
#000007
Valitsust esindab esmaspäevasel avakonverentsil riigihalduse minister Janek Mäggi. “Haldusreform lõi eeldused kohalike omavalitsuste sõnaõiguse suurendamiseks. Koos keskvõimuga teeme riigi tõhusamaks ja toetame kohalikku kultuuri ning häid ideid üle Eesti,” ütles ta. „Nii Ida-Virumaal kui ka teistes Eesti eripalgelistes maanurkades saadud kogemused loovad ametnikele tõesema pildi tegelikkusest ning on abiks poliitikutele mõistlike otsuste langetamisel. Mida lähemal on võim rahvale, seda paremini riik toimib.“
#000008
Esimesed ametnike välitööd toimusid kultuuriministeeriumi algatusel 2017. aastal. Kahenädalane programm sisaldab kohtumisi ja seminare kaheksa kohaliku omavalitsuse esindajatega. Ürituste eesmärk on üheskoos lahenduste/ideede/ettepanekute leidmine Ida-Virumaa arendamiseks.
#000009
Helir-Valdor Seeder: 20. august ei ole ainult taasiseseisvumispäev, vaid midagi palju enamat
#000011
Imbi Paju kõne “Mäletamine on teejuht”
#000013
Sinu e-postiaadressi ei avaldata. Nõutavad väljad on tähistatud *-ga
#000014
Seeder kirjas Kallasele: on aeg tegutseda või tagasi astuda
Erakondade reitingud – SDE ja Eesti 200 toetus jätkuvalt langustrendis
Kaja Kallas unustas Riigikogus poliitilise avaldusega esinedes riiakust märkides tegelikkuse
Fotokonkursi “Ilus oled, isamaa!” võidupildid on selgunud
#000016
Seeder kirjas Kallasele: on aeg tegutseda või tagasi astuda
#000017
Kaja Kallas unustas Riigikogus poliitilise avaldusega esinedes riiakust märkides tegelikkuse
#000019
Fotokonkursi “Ilus oled, isamaa!” võidupildid on selgunud
#000020
Kontakt Toome igapäevaselt lugejate, vaatajate ja kuulajateni arutamist väärivaid teemasid erinevates valdkondades. Eesti Uudiste väike isamaaline toimetus edastab uut infot nii helis, pildis kui tekstides.
#000021
Toome igapäevaselt lugejate, vaatajate ja kuulajateni arutamist väärivaid teemasid erinevates valdkondades. Eesti Uudiste väike isamaaline toimetus edastab uut infot nii helis, pildis kui tekstides.
#000022